เรื่องร้องเรียน: เจ้าพนักงานธุรการปฏิบัติการ สำนักป้องกัน มีพฤติกรรมชู้สาว และเอื้อต่อผลประโยชน์ส่วนตนในหน้าที่การงาน และการมาทำงานที่สามารถเข้าสายหรือหยุดงานได้ทุกวันที่ 5 และ20 ของทุกเดือน
การดำเนินการของเจ้าหน้าที่: ฝ่ายบริหารงานทั่วไป กปก.6 ได้ตรวจสอบแล้วขอรายงานชี้แจง ดังนี้ 1. ประเด็น "มีพฤติกรรมชู้สาว" ตรวจสอบแล้ว ไม่พบว่าข้าราชการในสังกัดมีพฤติกรรมตามข้อร้องเรียน และไม่พบว่ามีพยานบุคคล พยานเอกสาร พยานแวดล้อมแต่อย่างใด 2. ประเด็น "เอื้อต่อผลประโยชน์ส่วนตนในหน้าที่การงาน" ก็ไม่พบว่ามีบุคคลใดได้และหรือเสียประโยชน์จากการปฏิบัติหน้าที่ของข้าราชการในสังกัดฝ่ายบริหารงานทั่วไปแต่อย่างใด 3. ประเด็น "กรณีการมาทำงานที่สามารถเข้าสายหรือหยุดงานได้ทุกวันที่ 5 และ 20 ของทุกเดือน" กรณีการลาหยุดงาน ถือเป็นสิทธิเฉพาะตนอันพึงมีของข้าราชการทุกคน ซึ่งข้าราชการในสังกัดฝ่ายบริหารงานทั่วไป มีการขออนุญาตลาอย่างถูกต้องตามระเบียบราชการ ในส่วนกรณีมาทำงานที่สามารถเข้าสายนั้น ตรวจสอบแล้วพบว่า หากข้าราชการรายใดมีกิจธุระจำเป็นไม่เกิน 3 ชั่วโมงเป็นครั้งคราว เพื่อมิให้ราชการเสียหาย จะมีการขออนุญาตผู้บังคับบัญชา (ลาชั่วโมง) ผ่านช่องทางการติดต่อต่าง ๆ เช่น ทางโทรศัพท์ ทาง Line เป็นต้น
ความเห็นของผู้แจ้ง: ข้อมูลจริงที่แจ้งไป  ว่ามีพฤติกรรมชู้สาวจริง ระหว่างผอ.กอง  กับเจ้าหน้าที่ธุรการ ถึงขั้นไปที่สถานีตำรวจบางกอกน้อย แต่กลับได้คำตอบว่าไม่พบข้อทุตจริต  ใดๆ  * กระบวนการตรวจสอบใช้อะไรตรวตสอบ  ไม่เห็นมาสอบถามอะไรเลย *อื่นๆ  ช่างเถอะร้องเรียนไปก็เท่านั้น
พื้นที่: แขวงศิริราช เขตบางกอกน้อย กรุงเทพมหานคร